|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 42

**din 6 iunie 2014**

**privind aprobarea Studiului de fezabilitate, respectiv Devizului general și al Indicatorilor tehnico-economici aferente proiectului**

**„Extindere și reabilitare rețele de apă și canalizare în Municipiul Dej ”**

 **Consiliul local al Municipiului Dej,** întrunit în ședința de îndată din data de 6 iunie 2014;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza **Raportului** Nr. 9.032 din 12 mai 2014, al Biroului Programe Dezvoltare;

* Adresa Nr.943/03.05.2014 a Companiei de Apă Someș S.A.
* Instrucțiunea Ministerului Fondurilor Europene Nr. 1/03.04.2014 referitoare la utilizarea alocarii disponibile din Fondul de coeziune – Axa 1 POS Mediu 2007-2013;
* Ținând cont de prevederile art. 7, punctul 1, alin. 7 din Ordonanța de Urgență a Guvernului Nr. 9/2014 privind aprobarea unor masuri de eficientizare a sistemului de gestionare a instrumentelor structurale;

 În temeiul prevederilor art. 36, alin. (4), lit.”a”, ”d”, şi art. 45, alin. (2), lit.”a” și ”d” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Aprobă** Studiul de fezabilitate, Devizul general și al Indicatorilor tehnico-economici aferenți **proiectului „Extindere si reabilitare rețele de apa si canalizare in municipiul Dej”;**

 **ART. 2.** **Aprobă** valoarea totală a proiectului în **sumă de 33.804.373 Lei / 7.625.947 Euro ( valorile nu includ TVA);**

**ART. 3.** Sursa de finanțare a proiectului POS Mediu 2007-2013 pentru **„Extinderea si reabilitarea retelelor de apa si apa uzata din judetele Cluj/ Salaj - Imbunatatirea sistemelor de alimentare cu apa, canalizare si epurare in zona Cluj- Salaj” derulat prin Operatorul Regional COMPANIA DE APA SOMES S.A. este: Fondul de Coeziune 74,0%, Buget de Stat 11,3%, Buget Local 1,9%, Imprumut al O.R. 12,8%;**

**ART. 4.** Cu ducerea la îndeplinire a prevederilor prezentei hotărâri se încredinţează Primarului Municipiului Dej, Biroului Programe Dezvoltare, Direcţia Tehnică, Direcția Economică şi Serviciului Juridic din cadrul Primăriei Municipiului Dej.

**Preşedinte de şedinţă,**

 **Lazăr Nicolae**

**Nr. consilieri în funcţie - 19**

 **Nr. consilieri prezenţi - 15**

**Nr. voturi pentru - 15**

 **Nr. voturi împotrivă -**

 **Abţineri -**  **Contrasemnează**

 **Secretar, Covaciu Andron**